**OBČINA RENČE-VOGRSKO PREDLOG**

**OBČINSKI SVET DRUGA OBRAVNAVA**

*NASLOV:*

**ODLOK O VOLITVAH ČLANOV V SVETE KRAJEVNIH SKUPNOSTI NA OBMOČJU OBČINE RENČE-VOGRSKO**

*PRAVNA PODLAGA:*

* 19.a člen Zakon o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Dne 18. 12. 2024 je začel veljati Zakon o spremembah in dopolnitvah Zakona o lokalnih volitvah (Uradni list RS, št. 102/24; v nadaljevanju: ZLV-K) na podlagi katerega je potrebno spremeniti veljavni Odlok o določitvi volilnih enot za volitve članov sveta krajevnih skupnosti (Uradno glasilo Občine Renče – Vogrsko, št. 7/07; v nadaljevanju: veljavni odlok). Glavna sprememba, ki jo določa ZLV-K na področju volitev v krajevne skupnosti, je sprememba 109. člena Zakona o lokalnih volitvah, in sicer, da je volilna enota za volitve članov sveta krajevne, vaške oziroma četrtne skupnosti območje krajevne, vaške oziroma četrtne skupnosti.

Zakonodajalec je s predlagano spremembo spremenil volilno enoto, in sicer je zdaj volilna enota za volitve članov sveta krajevne območje celotne krajevne skupnosti. To pomeni, da je določena zgolj ena volilna enota, v kateri se bodo volili vsi člani sveta krajevne skupnosti. S tem se bo poenostavilo postopek volitev članov svetov ožjih delov občin.

Glede na navedeno se s predlaganim odlokom spreminjajo volilne enote iz volilnih enot, ki se oblikujejo po posameznih krajevnih skupnostih za območje enega ali več naselij ali delov naselij, v volilno enoto, ki jo predstavlja območje krajevne skupnosti.

Veljavni odlok določa še število članov, ki se z novim odlokom ohranjajo. Določila, da se volitve v svete krajevnih skupnosti opravijo po večinskem načelu in da volitve v svete krajevnih skupnosti izvaja občinska volilna komisija in volilni odbori pa se ne prenašajo v nov odlok, ker jih določa že Zakon o volitvah.

Z novim odlokom se je preoblikovalo še določilo glede sklica prve seje, in sicer da prvo sejo sveta krajevne skupnosti skliče župan, če to ni mogoče pa prejšnji predsednik sveta krajevne skupnosti najpozneje v 20 dneh po izvolitvi sveta krajevne skupnosti ter da se na prvi seji izvoli predsednik sveta krajevne skupnosti, ki ga izmed sebe izvolijo člani sveta krajevne skupnosti.

Ostale določbe veljavnega odloka se niso upoštevale, ker so veljale za prve volitve v krajevne skupnosti.

Na 16. redni seji Občinskega sveta Občine Renče-Vogrsko dne 27. 3. 2025 je bil sprejet predlog Sveta Krajevne skupnosti Bukovica-Volčja Draga, da se število članov sveta krajevne skupnosti poveča iz 6 članov na 8 članov. Za predlagani sklep se vlaga amandma.

Glede na število sprememb se predlaga nov odlok.

*RAZLOGI ZA SPREJETJE:*

Spremembe Zakona o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12, 68/17 in 93/20 – odl. US), ki jih je potrebno uskladiti v šestih mesecih.

*OCENA STANJA:*

/

*CILJI IN NAČELA:*

Uskladitev in sprejetje novega Odloka o volitvah v svete krajevnih skupnosti na območju Občine Renče-Vogrsko in poenostavitev postopka volitev.

*FINANČNE IN DRUGE POSLEDICE:*

Zmanjšanje stroškov za lokalne volitve.

Pripravila:

Beti Čufer, direktorica OU

*Predlog:*

Na podlagi prvega odstavka 19.a člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_\_\_\_. redni seji dne \_\_\_\_\_\_ sprejel

ODLOK

**o volitvah članov svetov krajevnih skupnosti na območju Občine Renče-Vogrsko**

1. člen

Ta odlok določa volitve članov svetov krajevnih skupnosti na območju Občine Renče-Vogrsko.

2. člen

Volilna enota za volitve članov sveta krajevne skupnosti je območje krajevne skupnosti.

3. člen

V svet Krajevne skupnosti Bukovica-Volčja Draga se voli šest članov sveta krajevne skupnosti.

4. člen

V svet Krajevne skupnosti Renče se voli devet članov sveta krajevne skupnosti.

5. člen

V svet Krajevne skupnosti Vogrsko se voli sedem članov sveta krajevne skupnosti.

6. člen

(1) Prvo sejo sveta krajevne skupnosti skliče župan, če to ni mogoče, pa prejšnji predsednik sveta krajevne skupnosti najpozneje v 20 dneh po izvolitvi sveta krajevne skupnosti.

(2) Na prvi seji se izvoli predsednik sveta krajevne skupnosti in njegov namestnik, ki ju izmed sebe izvolijo člani sveta krajevne skupnosti.

KONČNI DOLOČBI

7. člen

**(prenehanje veljavnosti)**

Z dnem uveljavitve tega odloka preneha veljati Odlok o določitvi volilnih enot za volitve članov sveta krajevnih skupnosti (Uradno glasilo Občine Renče – Vogrsko, št. 7/07).

8. člen

(začetek veljavnosti)

Ta odlok začne veljati petnajsti dan po objavi v Uradnih objavah v Občinskem glasilu, uporabljati pa se začne za prve redne volitve sveta krajevne skupnosti, razpisane po uveljavitvi tega odloka.

Številka:

Bukovica, dne

 Tarik Žigon

 župan